కోటవురట్ల (విశాఖ): విశాఖలోని ఓ ప్రేమ జంట పురుగుల మందు తాగి ఆత్మహత్యాయత్నానికి పాల్పడిన ఘటన విశాఖ జిల్లా కోటవురట్ల మండలం పాములవాక గ్రామంలో కలకలం రేపింది. ఈ ఘటనలో ప్రియురాలు మృతిచెందగా.. ప్రియుడి ఆరోగ్య పరిస్థితి విషమంగా ఉంది. వివరాల్లోకి వెళ్తే.. పాములవాక గ్రామానికి చెందిన యాక నాయుడు (23), అదే గ్రామానికి చెందిన ఓ యువతి గత మూడేళ్లుగా ప్రేమించుకుంటున్నారు. సోమవారం సాయంత్రం 4గంటల సమయంలో వీరిద్దరూ గ్రామ సమీపంలోని అడవి రాజబాబుల ఆలయం వద్దకు చేరుకొని కాలక్షేపం చేశారు. రాత్రి 11గంటల సమయంలో శీతలపానీయంలో పురుగుల మందు కలుపుకొని తాగారు.
అనంతరం యువతి తన ఇంటికి ఫోన్‌ చేసి పురుగుల మందు తాగిన విషయాన్ని కుటుంబ సభ్యులకు తెలిపింది. దీంతో తీవ్ర ఆందోళనకు గురైన ఇరు కుటుంబాలకు చెందిన వారు అక్కడికి చేరుకొని వారిని నర్సీపట్నం ప్రాంతీయ ఆస్పత్రికి తరలించారు. అక్కడి నుంచి వైద్యుల సూచన మేరకు విశాఖ కేజీహెచ్‌కు తరలించారు. ఈ మధ్యాహ్నం చంద్రిక ప్రాణాలు కోల్పోగా.. యాక నాయుడి పరిస్థితి విషమంగా ఉన్నట్లు వైద్యులు తెలిపారు. వీరి ఆత్మహత్యాయత్నానికి గల కారణాలు తెలియాల్సి ఉంది. ఈ ఘటనపై సమాచారం అందుకున్న కోటవురట్ల ఎస్సై మధుసూదన్‌రావు ఘటనాస్థలాన్ని పరిశీలించారు. అనంతరం కేసు నమోదు చేసుకొని దర్యాప్తు చేస్తున్నట్లు ఆయన తెలిపారు.
kotavuratla (visakha): visaakhalooni oo prema janta purugula mandu taagi aatmahatyaayatnaaniki paalpadina ghatana visakha jilla kotavuratla mandalam paamulavaaka graamamlo kalakalam repindi. ee ghatanalo priyuraalu mruthichendagaa.. priyudi aarogya paristhiti vishamangaa undi. vivaraalloki velte.. paamulavaaka graamaaniki chendina yaaka nayudu (23), adhe graamaaniki chendina oo yuvati gatha moodellugaa preminchukuntunnara. somavaram saayantram 4gantala samayamlo veeriddaruu grama sameepamloni adavi rajababula aalayam vaddaku cherukoni kalakshepam chesaru. raatri 11gantala samayamlo sheethalapaaneeyamlo purugula mandu kalupukoni taagaaru.
anantaram yuvati tana intiki fone chesi purugula mandu taagina vishayaanni kutumba sabhyulaku telipindi. deentho teevra aandolanaku guraina iru kutumbaalaku chendina vaaru akkadiki cherukoni vaarini narseepatnam praantiiya aaspatriki taralinchaaru. akkadi nunchi vaidyula suuchana meraku visakha kejiheechheku taralinchaaru. ee madhyaahnam chandrika praanaalu kolpoga.. yaaka nayudi paristhiti vishamangaa unnatlu vaidyulu telipaaru. veeri aatmahatyaayatnaaniki gala kaaranaalu teliyalsi undi. ee ghatanapai samacharam andukunna kotavuratla essai madhusudankivaavu ghatanaasthalaanni pariseelinchaaru. anantaram kesu namodu chesukoni daryaaptu chestunnatlu aayana telipaaru.